Drie Bok-groeplede versterk StreeptruieChris van Zyl – vyftigste wedstryd. (Foto: WP Rugby) Die Westelike Provinsie het sy opdrafspan vir Saterdag se wedstryd teen Griekwas op Nuweland met drie terugkerendes uit die Springbok-kamp versterk, vergeleke by die span wat teen die Pumas verloor het. Dillyn Leyds (heelagter), Damian de Allende (binnesenter) en Wilco Louw (vaskopstut) vervang onderskeidelik vir Craig Berry, die beseerde buitesenter EW Viljoen, en Michael Kumbirai. Huw Jones skuif buitesenter toe om vir De Allende plek te maak. Op haker kry Chad Solomon sy eerste kans in die opdrafspan. Hy vervang Ramone Samuels. Jano Vermaak kry ŉ blaaskans, met Dewaldt Duvenhage wat die oond sal skoonmaak en die Blitsbok Werner Kok is die linkervleuel in Ruhan Nel se plek. Van die manne op die bank kan Dean Muir (haker) en Johan du Toit (losvoorspeler) hul buiging vir die WP maak. Die slot en kaptein, Chris van Zyl, speel in sy 50ste wedstryd vir die Streeptruie. Die span: